id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms ms it nl id eo ca ms ms ms it nl ms id ms ms ms id id ms ms id ms ms ms id ms nb ms ms id id eo ms id id ms id ms ms id id id id id ms id de ms ms ms id id hy hy hy ms ms en en en id en en en en en en id ms id id id en id id jv ms id id it es id id en id ms ms ms ms ms ms
Vaksin Influenza, Patutkah Anda Sekeluarga Mengambilnya - Hello Doktor
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Kesihatan Pernafasan • 4 bulan
Bolehkah vaksin influenza diberikan kepada kanak2 alergik
Hai doktor sy nk tny pendapat bolehkah vaksin influenza diberikan kepada kanak2 yg alergik. Ank sy terlalu kerap selsema jika tersalah makan harap doktor sudi menjawab soalan sy
Lihat 0 lagi kiriman
Semua komen ada di sini
Patutkah Keluarga Anda Mengambil Vaksin Influenza?
Ditulis oleh Mohammad Nazri Zulkafli Disemak pada 23/06/2020
Disemak secara perubatan oleh Dr. Joseph Tan
Jika anda mempunyai rakan atau ada dalam kalangan anda yang telah dijangkiti dengan virus influenza, pasti anda tertanya-tanya akan keperluan mengambil vaksin. Vaksin influenza telah mendapat permintaan yang tinggi sejak akhir tahun 2019.
Kebanyakan orang awam mengambil vaksin tersebut daripada fasiliti swasta memandangkan stok yang ada di hospital kerajaan terhad dan dikhususkan kepada golongan tertentu sahaja. Artikel ini akan membicarakan berkenaan dengan keperluan anda sekeluarga untuk mengambil vaksin. Teruskan membaca untuk mengetahuinya dengan lebih lanjut.
Perlu ke ambil vaksin influenza
Vaksin influenza adalah alternatif selamat jika anda ingin melindungi diri anda daripada jangkitan influenza. Mereka yang mempunyai sistem pertahanan yang normal kebiasaannya boleh sembuh dalam masa seminggu dua.
Namun bagi golongan berisiko seperti orang tua, kanak-kanak yang berusia di bawah 2 tahun dan mereka yang mempunyai masalah dengan sistem imun, mereka mudah untuk mendapat komplikasi yang teruk akibat daripada jangkitan tersebut.
Oleh itu mereka yang terbabit, digalakkan untuk mengambil vaksin influenza. Bagaimana pula dengan ahli keluarga yang lain? Adakah mereka yang tidak mempunyai sebarang penyakit berkaitan sistem imun tidak perlu mengambil vaksin?
Semua individu digalakkan untuk mengambil vaksin. Pusat Kawalan Penyakit Berjangkit (CDC) menyarankan semua individu yang berusia 6 bulan dan ke atas perlu mendapatkan vaksin influenza setiap tahun berikutan virus tersebut mudah untuk mengalami mutasi.
Mereka yang berusia 6 bulan sehingga 8 tahun memerlukan 2 dos vaksin manakala individu yang berusia 9 tahun dan ke atas memerlukan satu dos suntikan vaksin setahun. Walaupun vaksin yang diberikan tidak memberikan perlindungan kepada semua jenis strain namun ia masih berkesan dalam menghindarkan jangkitan influenza daripada berlaku.
Vaksin influenza berupaya untuk menghasilkan antibodi bagi strain virus tertentu untuk mengelakkan jangkitan influenza. Kandungannya berubah setiap tahun mengikut kepada kajian terbaharu mengenai strain paling lazim dijumpai.
Penghasilan antibodi akan memakan masa selama 2 minggu selepas anda mengambil suntikan vaksin. Ia digunakan bagi merangsang sistem pertahanan badan untuk menghasilkan antibodi terhadap virus influenza.
Maklumat berkenaan strain influenza tersebut akan disimpan dalam ingatan sel darah putih. Jika virus yang sama memasuki tubuh badan individu, ia akan menghasilkan antibodi pada kadar yang cepat untuk melawan virus tersebut.
Individu tersebut dianggap imun terhadap jangkitan virus influenza memandangkan sistem pertahanan badan sudah mempunyai “senjata” untuk membasmi kemasukannya ke dalam tubuh badan.
Selamat ke vaksin influenza?
Seperti produk vaksin yang lain, vaksin influenza telah melalui pelbagai jenis kajian dan ujian klinikal bagi memastikan keberkesanan dan keselamatannya. Ada ura-ura yang mengatakan bahawa vaksin ini akan menyebabkan terjadinya masalah selesema sebagai kesan sampingan. Namun menurut CDC, tiada bukti klinikal yang menunjukkan bahawa vaksin ini akan menyebabkan permasalahan tersebut.
Jika ingin dibandingkan kesan sampingan vaksin influenza dengan komplikasi yang berisiko dialami oleh individu, ia tidaklah seserius mana. Perkara yang perlu anda ingat adalah virus influenza kerap mengalami mutasi dan ia berpotensi untuk menyebabkan komplikasi yang serius.
“Kalau saya alergi dengan telur, bolehkah saya mengambil vaksin influenza?”.
Menurut CDC, vaksin influenza masih boleh diberikan jika pengambilan telur hanya menyebabkan anda mengalami hives (gegata). Namun, jika anda risau atau khuatir dengan risiko terhadap kesan alergi tersebut, rujuk doktor anda untuk mendapatkan khidmat nasihat perubatan.
Dengan kata lain, jika anda alergi dengan telur, keputusan untuk membenarkan atau melarang pengambilan vaksin adalah bersifat klinikal. Tanpa pemeriksaan yang teliti oleh doktor, tiada keputusan boleh dibuat memandangkan risiko kesan sampingan berbeza pada setiap individu.
Namun, jika anda mempunyai sejarah komplikasi teruk akibat mengambil vaksin yang berasaskan telur, maka ia merupakan kontraindikasi (keadaan yang menandakan ketidaksesuaian suatu bentuk rawatan) kepada pengambilan vaksin. Apa yang anda boleh buat adalah menggalakkan pengambilan vaksin oleh individu yang berada dalam lingkungan sosial anda.
Jika mereka terlindung daripada jangkitan influenza, maka anda turut terlindung. Perkara ini memberi penekanan terhadap pengambilan vaksin oleh ahli keluarga anda terutamanya mereka yang berisiko tinggi untuk mengalami komplikasi influenza.
Vaksin untuk bayi berusia 6 bulan ke bawah?
Jika anda sedar, CDC menyarankan had usia minimum bagi menerima vaksin iaitu pada usia 6 bulan. Anda mesti tertanya-tanya kan? Bagaimana pula dengan mereka yang berusia 6 bulan dan ke bawah? Adakah mereka tidak berisiko untuk mendapat jangkitan influenza?
Tidak banyak kajian yang dijalankan bagi menyiasat kesan vaksin influenza dari konteks fisiologi dan kesan negatif terhadap kanak-kanak yang berusia 6 bulan ke bawah. Buat masa sekarang, masih tiada lagi bukti yang menunjukkan bahawa pemberian vaksin kepada golongan tersebut dapat memberikan kebaikan imunologi untuk melawan virus influenza.
Kanak-kanak yang berusia 6 bulan ke bawah mempunyai risiko yang tinggi untuk mengalami komplikasi serius jangkitan influenza. Terutama sekali jika anak tersebut dilahirkan oleh ibu yang tidak pernah terdedah kepada virus influenza. Walau bagaimanapun, jumlah kajian yang membuktikan mengenai hal ini sangatlah sedikit.
Tanpa dapatan kajian yang cukup berkaitan dengan keberkesanan vaksin dalam menghindarkan jangkitan virus influenza, pemberiannya terhadap golongan kanak-kanak berusia 6 bulan ke bawah dianggap tidak beretika. Walaupun ada negara yang membenarkan pemberian vaksin kepada bayi yang berusia 2 bulan dan ke atas, polisi pemberian vaksin seharusnya berteraskan dapatan kajian klinikal.
Pada tahun 2005, Pertubuhan Kesihatan Sedunia (WHO) telah menyarankan pemberian vaksin kepada ibu mengandung. Kajian pada tahun 2009 telah menunjukkan bahawa penggunaan vaksin tersebut kepada ibu mengandung bukan sahaja selamat, malah ia boleh menghindarkan bayi daripada jangkitan influenza sehingga mereka berusia 6 bulan.
Walau bagaimanapun, menurut CDC, penggunaan vaksin influenza terhadap ibu mengandung masih lagi tidak mencapai tahap yang memberangsangkan.
Jika anda masih belum mendapatkan suntikan vaksin influenza, dapatkannya daripada klinik swasta terdekat. Ajak rakan dan keluarga anda untuk sama-sama mendapatkan vaksinasi bagi melindungi kelompok sosial anda daripada jangkitan virus influenza.
Harga vaksin influenza kebiasaannya antara RM50 sehingga RM100. Ura-ura yang mengatakan bahawa harga vaksin naik sehingga mencecah RM150 kerana bekalan vaksin tidak mencukupi sudah disangkal oleh Kementerian Kesihatan Malaysia.
Hello Health Group tidak menyediakan nasihat perubatan, diagnosis, atau rawatan.
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
The Flu Shot Can’t Infect You and Other Flu Facts. (https://www.healthline.com/health-news/which-flu-vaccine-should-you-get). Diakses pada 20 Januari 2020.
The Annual Flu Shot: Is It Necessary? (https://www.healthline.com/health/cold-flu/flu-shot#who-needs-it). Diakses pada 20 Januari 2020.
Vaccine Information Statements (VIS) – CDC. (https://www.cdc.gov/vaccines/hcp/vis/vis-statements/flu.html). Diakses pada 20 Januari 2020.
Key Facts About Flu Vaccines. (https://www.cdc.gov/flu/prevent/keyfacts.htm). Diakses pada 20 Januari 2020.
How the flu vaccine works. (https://www.nhs.uk/conditions/vaccinations/how-flu-vaccine-works/). Diakses pada 20 Januari 2020.
Why the whole family should get the flu shot. (https://chw.org/newshub/stories/why-flu-shot-is-important). Diakses pada 20 Januari 2020.
Seasonal influenza immunization in early infancy? (https://www.ncbi.nlm.nih.gov/pmc/articles/PMC3533639/#!po=38.8889). Diakses pada 20 Januari 2020.
Influenza vaccination coverage among pregnant women — United States, 2010-11 influenza season. (https://www.ncbi.nlm.nih.gov/pubmed/21849964). Diakses pada 20 Januari 2020.
Effectiveness of maternal influenza immunization in mothers and infants. (https://www.ncbi.nlm.nih.gov/pubmed/18799552). Diakses pada 20 Januari 2020.
Flu Vaccine and People with Egg Allergies. (https://www.cdc.gov/flu/prevent/egg-allergies.htm). Diakses pada 20 Januari 2020.
Kena Tahu, Penyakit Radang Paru-paru Mungkin Akan Sebabkan 6 Komplikasi Serius Ini!
Influenza Punca Selesema Teruk? Fahami Tempoh Inkubasinya, Boleh Datang Tanpa Simptom
Ditulis oleh Mohammad Nazri Zulkafli Disemak pada 23/06/2020
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.